REPUBLIKA SRBIJA

NARODNA SKUPŠTINA

Odbor za finansije, republički budžet

 i kontrolu trošenja javnih sredstava

011 Broj:06-2/166-20

18. novembar 2020. godine

Beograd

**ZAPISNIK**

**6. SEDNICE ODBORA ZA FINANSIJE, REPUBLIČKI BUDžET I KONTROLU TROŠENjA JAVNIH SREDSTAVA, ODRŽANE 18. NOVEMBRA 2020. GODINE, U 11 ČASOVA, U SVEČANOJ SALI SO VRAČAR**

Sednica je počela u 11 časova.

Sednici je predsedavala dr Aleksandra Tomić, predsednik Odbora.

Sednici su prisustvovali članovi Odbora: Veroljub Arsić, Nikola Jolović, Duško Tarbuk, Olivera Pešić, Goran Kovačević, Bratimir Vasiljević, Ana Čarapić, Zoltan Pek, Vladimir Marinković i Milorad Mijatović.

Sednici su prisustvovali zamenici članova Odbora: Viktor Jevtović, Milenka Subić, Ana Beloica, Velibor Milojičić, Zoran Tomić, Uglješa Marković, Radovan Tvrdišić, Muamer Bačevac i Đorđe Kosanić.

Sednici nije prisustvovao član Odbora Boban Birmančević, kao ni zamenik člana.

 Sednici Odbora prisustvuju:

- prof. dr Milan Nedeljković, predsednik gradske opštine Vračar,

sa svojim sardanicima, kao i

predstavnici Državne revizorske institucije:

1. dr Duško Pejović, predsednik
2. dr Bojana Mitrović, potpredsednik
3. Nevenka Bojanić,član Saveta
4. Danimir Vulinović, vrhovni državni revizor
5. Snežana Trnjaković, vrhovni držani revizor
6. Ivica Gavrilović, vrhovni držani revizor
7. Mirjana Simović, član Saveta
8. Milena Milinković, sekretar Institucije

Na predlog predsednika, Odbor je jednoglasno (14 glasova za) utvrdio sledeći

**D n e v n i   r e d :**

1. **Predstavljanje Izveštaja o reviziji konsolidovanih finansijskih izveštaja završnog računa budžeta gradske opštine Vračar za 2019. godinu;**
2. **Predstavljanje sektorskih izveštaja Državne revizorske institucije u 2019. godini -  Sektor broj 1;**
3. **Predstavljanje sektorskih izveštaja Državne revizorske institucije u 2019. godini – Sektor broj 3;**
4. **Razmatranje Izveštaja Pododbora za razmatranje izveštaja o obavljenim revizijama Državne revizorske institucije o razmatranju sektorskih izveštaja- Sektor broj 1 i Sektor broj 3 Državne revizorske institucije, sa predlogom zaključka;**
5. **Razmatranje Izveštaja o radu Državne revizorske institucije za 2019. godinu,**

**uključujući i dopunu dnevnog reda:**

**6. Davanje saglasnosti na Predlog finansijskog plana Državne revizorske institucije za 2021. godinu i projekcijama za 2022. i 2023. godinu.**

Sednicu Odbora otvorila je predsednik Odbora dr Aleksandra Tomić koja je pozdravila prisutne na sednici. Predsednik opštine Vračar prof. dr Milan Nedeljković izrazio je zadovoljstvo što je Državna revizorska institucija dala pozitivno mišljenje nakon ispitivanja finansijskog poslovanja i revizije konsolidovanih finansijskih izveštaja gradske opštine Vračar za 2019. godinu.

**1.tačka dnevnog reda**: Predstavljanje Izveštaja o reviziji konsolidovanih finansijskih izveštaja završnog računa budžeta gradske opštine Vračar za 2019. godinuu

Predsednik Saveta DRI dr Duško Pejović predstavio je Izveštaj o reviziji konsolidovanih finansijskih izveštaja završnog računa budžeta gradske opštine Vračar za 2019. godinu. Rekao je da su finansijski izveštaji podneti na odgovarajućim obrascima, da su prikazani istinito i objektivno, u skladu sa propisanim pravilima, te da je DRI upravo zato dala pozitivno mišljenje na finansijsko poslovanje ove gradske opštine. Zajedno sa pozitivnim mišljenjem date su i četiri preporuke radi otklanjanja nepravilnosti manjeg značaja. Član Odbora Vladimir Marinković i zamenik člana Odbora Viktor Jevtović podržali su rukovodstvo ove gradske opštine; gradska opština Vračar navedena je kao primer dobre prakse na koju bi trebalo da se ugledaju i ostale gradske opštine.

**2. i 3. tačka dnevnog reda:** Predstavljanje sektorskih izveštaja Državne revizorske institucije u 2019. godini -  Sektor broj 1; Predstavljanje sektorskih izveštaja Državne revizorske institucije u 2019. godini – Sektor broj 3 – **sednica Pododbora**

U nastavku, održana je sednica Pododbora za razmatranje izveštaja o obavljenim revizijama DRI, kojoj je predsedavao predsednik Pododbora dr Milorad Mijatović. Sednici Pododbora, pored predsednika, prisustvuju četiri članova Pododbora:Goran Kovačević, Zoltan Pek, Veroljub Arsić i Vladimir Marinković.. Sektorske izveštaje predstavili su vrhovni državni revizori: Danimir Vulinović za Sektor broj 1 i Snežana Trnjaković za Sektor broj 3, koji su govorili o pojedinim primerima finansijskog izveštavanja, pravilnosti poslovanja i svrsishodnosti, posebno u oblastima centralizovanih javnih nabavki, stanju voda i upravljanju industrijskim otpadom, kao i o uočenim manjkavostima rada u navedenim oblastima. U diskusiji su učestvovali član Odbora Goran Kovačević i predsednik Odbora dr Aleksandra Tomić, koji su izrazili zabrinutost što i posle donošenja novog zakona o javnim nabavkama nepravilnosti u ovoj oblasti nisu otklonjene niti svedene na najmanju meru. Povodom sektorskih izveštaja Državne revizorske institucije – Sektor broj 1 i Sektor broj 3. zaključeno je da su predstavnici Državne revizorske celovito predstavili rad svojih sektora i da njihov rad značajno doprinosi kontroli trošenja javnih sredstava. Dogovoreno je da se zaključci o izvršenim revizijama pripreme nakon razmatranja svih sektorskih izveštaja DRI. Pododbor je jednoglasno ( 5 glasova za) usvojio izveštaje:

2. tačka - Izveštaji Sektora broj 1:

**I Z V E Š T A J**

Pododbora za razmatranje izveštaja o obavljenim revizijama Državne revizorske institucije predlaže Odboru za budžet, javne finansije i kontrolu trošenja javnih sredstava da prihvati sektorske izveštaje Državne revizorske institucije u 2019. godini – Sektor broj 1, sa preporukama Državne revizorske institucije.

Sastavni deo ovog izveštaja je Pregled sa nazivima sektorskih izveštaja Državne revizorske institucije u 2019. godini – Sektor broj 1.

3. tačka – Izveštaji Sektora broj 3

**I Z V E Š T A J**

Pododbora za razmatranje izveštaja o obavljenim revizijama Državne revizorske institucije predlaže Odboru za budžet, javne finansije i kontrolu trošenja javnih sredstava da prihvati sektorske izveštaje Državne revizorske institucije u 2019. godini – Sektor broj 3, sa preporukama Državne revizorske institucije.

Sastavni deo ovog izveštaja je Pregled sa nazivima sektorskih izveštaja Državne revizorske institucije u 2019. godini – Sektor broj 3.

**4. tačka dnevnog reda:** Razmatranje Izveštaja Pododbora za razmatranje izveštaja o obavljenim revizijama Državne revizorske institucije o razmatranju sektorskih izveštaja- Sektor broj 1 i Sektor broj 3 Državne revizorske institucije

Nakon razmotrenih izveštaja, Odbor je, na predlog Pododbora, prihvatio navedene sektorske izveštaje, kao i to da se predlozi zaključaka povodom razmatranja tih izveštaja utvrde na nekoj od narednih sednica Odbora, a nakon razmatranja svih sektorskih izveštaja o reviziji DRI. Odbor je jednoglasno (14 glasova za) usvojio izveštaje, i to:

**I Z V E Š T A J**

Odbor za finansije, republički budžet i kontrolu trošenja javnih sredstava, na predlog Pododbora, razmotrio je i prihvatio sektorske izveštaje Državne revizorske institucije u 2019. godini – Sektor broj 1, sa preporukama Državne revizorske institucije.

Sastavni deo ovog izveštaja je Pregled sa nazivima sektorskih izveštaja Državne revizorske institucije u 2019. godini – Sektor broj 1.

kao i

**I Z V E Š T A J**

Odbor za finansije, republički budžet i kontrolu trošenja javnih sredstava, na predlog Pododbora, razmotrio je i prihvatio sektorske izveštaje Državne revizorske institucije izvršene u 2019. godini – Sektor broj 3, sa preporukama Državne revizorske institucije.

Sastavni deo ovog izveštaja je Pregled sa nazivima sektorskih izveštaja Državne revizorske institucije u 2019. godini – Sektor broj 3.

**5. tačka dnevnog reda:** Razmatranje Izveštaja o radu Državne revizorske institucije za 2019.godinu

 U nastavku sednice, članovi Odbora razmotrili su Izveštaj o radu Državne revizorske institucije za 2019. godinu, koji je koncizno predstavio predsednik Saveta DRI dr Duško Pejović. On je naveo podatak da je DRI izvršila utvrđeni plan rada za 2019. godinu, te da je izvršeno 241 revizija koje obuhvataju 551 subjekta revizije; od ukupno 140 mišljenja pozitivna su 33 mišljenja, negativna su 4 mišljenja, 102 mišljenja su sa rezervom i jeno mišljenje nije dato. Kršenje obaveza dobrog poslovanja zabeleženo je kod 10 subjekata.Takođe, 46 odsto revidiranih subjekata nema uspostavljen sistem interne kontrole. Najveće nepravilnosti utvrđene su u oblastima javnih nabavki i obračuna plata. Ukupno je dato 1. 970 preporuka. Predsednik Institucije je rekao da DRI priprema poseban izveštaj o efektivnosti preporuka DRI, koje će dostaviti Narodnoj skupštini.

 Predsednik Odbora dr Aleksandra Tomić predložila je da Narodna skupština usvoji Izveštaj o radu DRI za 2019. godinu, **sa Predlogom zaključaka koji glasi:**

1.Narodna skupština ocenjuje da je Državna revizorska institucija u svom Izveštaju o radu za 2019. godinu celovito predstavila aktivnosti Državne revizorske institucije u izvršavanju ustavnih i zakonskih nadležnosti koje ima u reviziji javnih sredstava u Republici Srbiji.

2. Polazeći od preporuka Državne revizorske institucije sadržanih u Izveštaju o radu Državne revizorske institucije za 2019. godinu, Narodna skupština preporučuje Vladi da preduzme mere iz svoje nadležnosti kojima će se obezbediti sprovođenje preporuka Državne revizorske institucije, pre svega tako što će predložiti Narodnoj skupštini donošenje odgovarajućih zakona, kao i izmenama i dopunama podzakonskih propisa koje donosi Vlada i propisa iz nadležnosti ministarstava na koje je u Izveštaju posebno ukazano.

 3. Polazeći od nalaza Državne revizorske institucije da kod većine revidiranih korisnika javnih sredstava nije uspostavljen sistem interne kontrole koji svojim funkcionisanjem obezbeđuje poslovanje u skladu sa propisima, internim aktima i ugovorima, kao i postizanje drugih ciljeva u skladu sa propisima, Odbor konstatuje da je neophodno da Vlada, u skladu sa odgovornošću za izvršavanje zakona, obezbedi dosledno sprovođenje Zakona o budžetskom sistemu u delu koji se odnosi na obavezu uspostavljanja adekvatnog sistema finansijskog upravljanja i kontrole i uvođenja interne revizije kod korisnika javnih sredstava.

4. Ovaj zaključak objaviti u „Službenom glasniku Republike Srbije“.

**6.tačka dnevnog reda**. Davanje saglasnosti na Predlog finansijskog plana Državne revizorske institucije za 2021. godinu i projekcijama za 2022. i 2023. Godinu

Predsednik Institucije dr Duško Pejović rekao je da u strukturi potrebnih finansijskih sredstava za DRI, u utvrđenom planu za narednu godinu, rashodi za plate zaposlenih iznose 89 odsto, za usluge 7 odsto, a za nefinansijsku imovinu 4 odsto. Kao problem koji bi trebalo eliminisati naveo je pogrešan obračun minulog rada na prekovremeni rad koji za zaposlene u DRI obračunava Trezor umesto da taj obračun samostalno, tačno i odgovorno sprovodi DRI kao nezavisan državni organ.

Odbor je jednoglasno (12 glasova za) doneo

**ODLUKU**

DAJE SE SAGLASNOST na Predlog finansijskog plana Državne revizorske institucije za 2021. godinu i projekcijama za 2022. i 2023. godinu.

Sednica Odbora je završena u 14,30 časova.

 Sednica je tonski snimana.

            SEKRETAR                                                                    PREDSEDNIK

        Tijana Ignjatović                                         dr Aleksandra Tomić